b'\n_START_ARTICLE_\nVelkamoji j\xc5\xabr\xc5\xb3 mina\n_START_PARAGRAPH_\nVelkamoji j\xc5\xabr\xc5\xb3 mina (rus. \xd0\xb1\xd1\x83\xd0\xba\xd1\x81\xd0\xb8\xd1\x80\xd1\x83\xd0\xb5\xd0\xbc\xd0\xb0\xd1\x8f \xd0\xbc\xd0\xb8\xd0\xbd\xd0\xb0)\xc2\xa0\xe2\x80\x93 XIX a. pabaigos j\xc5\xabr\xc5\xb3 mina, naudota kaip puolamasis ginklas. Tuo ji skyr\xc4\x97si nuo u\xc5\xbetvarini\xc5\xb3 min\xc5\xb3 (dugnini\xc5\xb3, inkarini\xc5\xb3, plaukiojan\xc4\x8di\xc5\xb3 ir pan.). Ma\xc5\xbeas min\xc5\xb3 laivas (mininis kateris, minane\xc5\xa1\xc4\x97) tamsoje atvilkdavo min\xc4\x85 prie prie\xc5\xa1o laivo, kur manevruodamas j\xc4\x85 patempdavo po prie\xc5\xa1o laivu, o tada j\xc4\x85 susprogdindavo elektriniu sprogdikliu._NEWLINE_Velkam\xc4\x85sias minas netrukus i\xc5\xa1st\xc5\xabm\xc4\x97 stiebin\xc4\x97s j\xc5\xabr\xc5\xb3 minos, kurios labiau tiko prie\xc5\xa1o laivams atakuoti._NEWLINE_Atsiradus pirmiesiems povandeniniams laivams velkam\xc4\x85sias minas kur\xc4\xaf laik\xc4\x85 naudojo kaip velkam\xc4\x85sias gilumines bombas.'